Hagfræðingar skipuleggja og stýra rannsóknum þar sem reynt er að varpa ljósi á tengsl ýmissa þátta í rekstri fyrirtækja og þjóðarbúskap . Hagfræði er gjarnan skipt í tvennt ; rekstrarhagfræði og þjóðhagfræði . Rekstrarhagfræðin fjallar um grunneiningar hagkerfa ; einstaklinga , fyrirtæki , markaðsaðstæður , kostnað , fjárfestingar og stjórnun . Þjóðhagfræðin , aftur á móti , lítur á hagkerfið sem heild og er þar fremur fjallað um þætti á borð við atvinnuleysi , verðbólgu , tekjuskiptingu og almenna hagstjórn . Skilin þarna á milli eru þó ekki alltaf skörp . rannsaka og greina hagfræðileg og töluleg gögn skoða tengsl áhrifaþátta í hagkerfinu og gera spár um framtíðarþróun setja fram niðurstöður og útbúa töflur , línurit , skýrslur og greinargerðir veita ráðgjöf um stefnumörkun , skipulagningu og stjórnun sinna fræðslu , ráðgjöf og almennri upplýsingamiðlun um hagfræðileg efni Í starfi sem hagfræðingur gætirðu starfað fyrir stærri atvinnu - eða þjónustufyrirtæki , bankastofnanir , hagsmunaaðila á vinnumarkaði eða ýmsar stofnanir í stjórnsýslu ríkis og sveitafélaga . Hagfræðingar sérhæfa sig gjarnan á afmörkuðu sviði í opinberum rekstri eða einkarekstri . Hagfræðingur þarf að hafa góða færni í að stunda rannsóknir og hæfni til að geta greint flóknar upplýsingar og tölfræði . Góð stærðfræðikunnátta og tölvufærni skipta máli sem og hæfni til að útskýra flókin mál á einfaldan hátt . Hagfræðingur þarf að vera skipulagður þegar unnið er að mörgum verkefnum í einu og geta sinnt fræðslu , ráðgjöf og almennri upplýsingamiðlun .